שושנים עצובות

שושנים עצובות הוא פזמון עברי אשר נכתב, הולחן ובוצע על ידי עידן רייכל. השיר יצא לאור בדצמבר 2002, כחלק מאלבום הבכורה של הפרויקט של עידן רייכל, הפרויקט של עידן רייכל, על ידי חברת התקליטים הליקון.

רקע והפקה 
השיר הופק על ידי עידן רייכל ועובד על ידי רייכל בשיתוף גלעד שמואלי, שותפו הקבוע לעיבודי הפרויקט של עידן רייכל, בדומה לשאר שירי האלבום. השיר הוא בסגנון מוזיקת עולם. השיר הוא אחד מבין שני השירים אותם ביצע רייכל, לצד השיר "הנך יפה". את השיר מלווה בקולות רקע באמהרית טגדה שרון רטה. רייכל סיפר כי זהו השיר הראשון שכתב עבור הפרויקט.

גרסאות כיסוי 
השיר בוצע בגרסאות כיסוי רבות על ידי אמנים שונים במסגרות שונות. ביניהם:
 ב-2011 ביצע הזמר לירן דנינו את השיר במסגרת העונה השביעית של כוכב נולד.
 ב-2010 ביצעה הזמרת אדר גולד את השיר במסגרת העונה השמינית של כוכב נולד.
 ב-2016, בטרם פרסומו כזמר, העלה הזמר עדן חסון לאתר יוטיוב גרסת כיסוי לשיר.
 ב-2020 ביצעה הזמרת עדן אלנה את השיר לצד עידן רייכל במסגרת "ספיישל עידן רייכל" בעונה השביעית של התכנית הכוכב הבא.
 ב-2021, לקראת יום הזיכרון לחללי מערכות ישראל, ביצעו ופרסמו הזמרים עדן חסון ויסמין מועלם בשיתוף ישראל בידור את השיר לזכרו של סמל ראשון דניאל פומרנץ.

קישורים חיצוניים 
 לדף השיר באתר הספרייה הלאומית

הערות שוליים 

שירי 2002
שירי עידן רייכל
שירים באמהרית
שירים בעברית
שירים מרובי שפות
שירים שנכתבו על ידי עידן רייכל
שירים שהולחנו על ידי עידן רייכל
שירי זיכרון חללי מערכות ישראל
שירים על כאב לב
שירים על פרחים